Mokri Jalas

Mokri Jalas () – upė Ukrainoje, Donecko srityje; Vovčios kairysis intakas (Dniepro baseinas). Prasideda Paazovės aukštumoje, prie Zlatoustivkos kaimo, teka į šiaurės vakarus.

Turi 42 intakus, kurių bendras ilgis 381 km. Didžiausi intakai – Kalahačas ir Šaitanka (dešinieji).

Sausrų metu upės vaga vietomis išdžiūsta. Svarbiausia gyvenvietė prie Mokri Jalo – Velyka Novosilka.

Upės pavadinimas sudarytas iš ukrainiečių bei urumų kalbų žodžių ir reiškia „šlapias krantas“. Pakrantėje rastas avarų kapinynas. Dar XVIII a. per upę ėjo prekybinis maršrutas tarp Dniepro ir Azovo jūros.

Kategorija:Ukrainos upės